b"\n_START_ARTICLE_\nMannequin (pel\xc2\xb7l\xc3\xadcula de 1937)\n_START_SECTION_\nArgument\n_START_PARAGRAPH_\nJessie Cassidy, obrera d\xe2\x80\x99una f\xc3\xa0brica, viu miserablement en un barri pobre d'Hester Street a Nova York. T\xc3\xa9 a c\xc3\xa0rrec la seva fam\xc3\xadlia, el seu pare i el seu germ\xc3\xa0 que est\xc3\xa0 a l'atur. Per tal d'escapar de la mis\xc3\xa8ria, demana al seu amic, Eddy Miller, que es casi amb ella. El banquet de matrimoni t\xc3\xa9 lloc en un modest restaurant xin\xc3\xa8s. L'armador John L. Hennessey, originari del mateix barri pobre, sopa en una taula ve\xc3\xafna, es fixa en la parella i li ofereix xampany. Eddy, reconeixent el ric armador, empeny Jessie a ballar amb ell, sentint l'inter\xc3\xa8s que t\xc3\xa9 Hennessey per la seva dona. M\xc3\xa9s tard, per problemes de diners, Eddy demana a Jessie de treballar com a corista en una revista. Un vespre, la jove es troba en una festa donada per Hennessey de qui rebutja les insinuacions. Eddy, jugador, t\xc3\xa9 deutes de joc i va a la pres\xc3\xb3; embogida, Jessie va veure Hennessey i li demana diners per pagar la fian\xc3\xa7a del seu marit. Eddy suggereix llavors a la seva dona de casar-se amb l'armador per divorciar-se despr\xc3\xa9s i aprofitar junts la pensi\xc3\xb3 aliment\xc3\xa0ria. Fastiguejada, Jessie deixa Eddie._NEWLINE_Les setmanes passen, despr\xc3\xa9s de moltes recerques Hennessey troba Jessie que s'ha convertit en model i finalment aconsegueix conv\xc3\xa8ncer-la de casar-se amb ell. En mig del viatge de noces a Irlanda, Hennessey ha de tornar d'urg\xc3\xa8ncia a Nova York per afrontar una vaga en les seves empreses. Eddy torna i intenta fer cantar Jessie amena\xc3\xa7ant-la d\xe2\x80\x99explicar a Hennessey que el seu matrimoni ha estat maquinat. De tornada a casa seva, Hennessey troba la seva dona a punt de deixar-lo per estalviar-li el xantatge d'Eddy. Aquest, havent-se assabentat de la ru\xc3\xafna de Hennessey, torna i renuncia als seus projectes. Ara, segura del seu amor, Jessie ofereix al seu marit les seves joies, proposant-li comen\xc3\xa7ar de zero."